stanford-oval/wikipedia huggingface dataset:
שושלת אדמו"רי צ'רנוביל
ענף צ'רנוביל > צאצאים נוספים

רבי ישעיה משולם זוסיא מצ'רנוביל בן רבי אהרן. נולד בשנת תקע"ד. חתן דודו רבי מנחם נחום ממקארוב בן רבי מרדכי המגיד מצ'רנוביל, ובזיווג שני חתן רבי פינחס מסלוויטא, ובזיווג שלישי חתן רבי מרדכי זאב רבינוביץ. מילא את מקום אביו בצ'רנוביל. נפטר בכ"ח בתמוז תרמ"א. חתניו היו רבי ישכר דב רוקח (הזקן) מבעלזא, רבי זאב מרחמסטריווקא, ומזיווגו השלישי, רבי נחום יוסף בן ציון מקוריסטשוב ואחיינו רבי שלמה שמואל.
אחריו כיהן בנו מזיווגו האחרון, רבי שלמה בן ציון כינוקא. נולד בשנת תר"ל. היה חתנו של הרב זלמן חודרוב. נסע לארצות הברית אך חזר לרוסיה עקב סלידתו מהחומריות בארצות הברית. נפטר בקייב בח' בתשרי ת"ש. בנו רבי אהרן היה חתנו של רבי גדליה משה מזוויהל. חתניו היו רבי זאב מקובלה, אחיינו הרב יהושע אלעזר חודורוב והרב יוחנן בן רבי אברהם דב מרחמסטריווקא.
רבי ברוך אשר מצ'רנוביל בן רבי אהרן. חתן דודו רבי משה מקוריסצ'וב בן זקינו רבי מרדכי מצ'רנוביל. שימש גם כאדמו"ר בצ'רנוביל. תורותיו ואודותיו מודפסים בספר כפתור ופרח. נפטר בכ"ב בסיוון תרס"ה.
אחריו כיהן בנו רבי שלמה שמואל נולד בשנת תרכ"ו אחרי פטירת סבו (אבי אמו) רבי משה מקוריסצ'וב, אך כיוון שלא רצו לידע את סבתו שנפטר קראו לו שלמה שבו יש את האותיות משה. היה חתן דודו רבי ישעיהו משולם זוסיא ובזיווג שני חתן רבי דן מראדוויל (בן רבי לוי נכד רבי יצחק בן המגיד מזלוטשוב). בשנת תרצ"ג עבר לריגה משם היגר לארצות הברית. נפטר בכ"ט באדר תרצ"ו בברוקלין.
בנו (הרביעי) הוא רבי יעקב ישראל מצ'רנוביל. נולד בשנת תרס"ב. חתן רבי יעקב יוסף מאורזיטשוב (בן רבי אברהם מאורזיטשוב). פתח הכנסת אורחים ובית כנסת מפואר בברוקלין. בשנת תרצ"ז ביקר בארץ ישראל לשנתיים. נפטר בח' בכסלו תשמ"ד. לרבי שלמה שמואל היו 5 ילדים נוספים בהם; בתו אשת רבי יצחק טברסקי מקישינב בן רבי דוד מסקווירא, בנו רבי יוחנן טברסקי חתן רבי גדליה משה גולדמן מזוויהל, בתו אשת הרב משה רוטשטיין מוורשה מחבר ספר 'צדיקים און חסידים'.
חיה שרה בת רבי אהרן
רבי גדליה ממאלין, מייסד חסידות מאלין.
נכדו של רבי גדליה, ההיסטוריון שמואל אבא הורודצקי.
ענף הורניסטייפול-צ'רקס

לרבי יעקב ישראל מצ'רקס נולדו 5 בנות:
שרה פריידא אשת דודה הרב מנחם נחום שניאורסון (ייד') מנעזין (בן האדמו"ר האמצעי).
רבי מרדכי דב (שניאורסון) טברסקי (- ט"ז בניסן תר"פ) מטומשפול. כיהן כרב ואדמו"ר בטומשפול. שם משפחתו השתנה לטברסקי כפי שם סבו.
רבי חיים משה יהושע מטומשפול. חתן הרב שמואל ליפסון מבלצי ובזיווג שני חתן רבי יוסף מקוידנוב. היגר לארצות הברית בשנת תרפ"ד וכיהן בקראון הייטס. נפטר י"א באלול תשי"ט.
חתנו רבי פנחס מקנטקוזבה.
חתנו רבי אברהם מלוצק.
הרב משה זלמן טברסקי מטשמישלה (-ט"ו באדר תרע"ו).
אדל
שטערנא פייגא אשת רבי משולם זושא אוירבך מטלומשט (בנו של רבי יחיאל מיכל מקורימא ונינו של רבי זושא מאניפולי).
בנם רבי מרדכי דב טברסקי, המשיך את רבי יעקב ישראל בהנהגה, והוא אבי חסידות הורניסטייפול (חתן רבי חיים הלברשטאם מצאנז, בעל ה"דברי חיים"). שינה את שם משפחתו לטברסקי כשם סבו.
רבי בן ציון יהודה לייב טברסקי - ממשיכו באדמו"רות.
רבי אהרן אלימלך שניאור זלמן מקרוסנה (כ"ג בתשרי תרכ"ג - י"ט בחשוון תרפ"ד) - חתן רבי משה מרוזבדוב. שימש כאדמו"ר באיגנטובקה שברוסיה ואחר כך בקרוסנה שבגליציה. את מקומו מילא בנו רבי משה (תרנ"ה - תש"ב?). רבי משה היה חתנו של רבי יחזקאל רבינוביץ מרדומסק. נרצח בשואה ושבועיים התגוללה גופתו ללא קבורה. חתנו היה רבי אלעזר מדז'בנה.
רבי חיים משה צבי (ט' באדר תרכ"ו - כ' בכסלו תרצ"ד). חתן רבי מנחם נחום מרחמסטריווקא. שימש כאדמו"ר אחר פטירת אביו.
רבי ברוך דוד מקלינקוביץ' (אנ') (ח' באדר תרל"ה - כ"ו בכסלו תרפ"ו). חתן רבי שלמה זלמינא מראשקוב. שימש כאדמו"ר בקלינקוביץ' שבבלארוס. בשנת תרפ"ב עבר לווינה. תשובותיו נדפסו בספרו של אביו.
שרה בתיה אשת הרב אהרן משה שניאורסון (בן רבי יוסף יצחק שניאורסון מאוורוטש) ובזיווג שני אשת הרב מאיר אלתר הלוי שפירא רב בלובני ובפולטובה* *
פייגא אשת רבי אליהו יוסף רבינוביץ (מליניץ-באפלו).
חנה חייטשע אשת הרב מרדכי (מסלחוב/זאלכוב).
חתנם רבי נפתלי (בן רבי יחזקאל שרגא הלברשטאם).
חישא ברכה
חנה אשת בן דודה רבי יוסף יצחק שניאורסון מאוורוטש.
ענף טריסק

בנו הראשון של רבי אברהם היה רבי מנחם נחום טברסקי. תורותיו ומכתביו נדפסו בספר "זיכרון מנחם נחום" (ירושלים ה'תשס"ה).
רבי מרדכי זוסיא טברסקי (תר"כ - כ"ז באדר תרצ"ז) מטריסק. בנו רבי דוד חתן דודו רבי ישראל שלום יוסף מבוהוש מילא את מקום חמיו לאחר פטירתו (יחד עם גיסו רבי מנדל פרידמן). נפטר בחיי אביו בכ"ג בכסלו תרצ"ד.
רבי משה יהודה לייב (תרל"ג - ב' בתמוז תרצ"ז) מחלם. חתן דודו רבי מרדכי מקוריסטשוב ובזיווג שני של קרובו רבי פנחס מקונסטנטין. מחבר הספר "אמרי מ"י" על בראשית ושמות, (ורשה תרצ"ח).
בנו רבי אברהם מנחם נחום מילא את מקומו ונרצח בשואה.
בנו השני היה רבי מרדכי טברסקי (המכונה ר' מאטעלע) מקוזמיר, חתן רבי אשר פרלוב מסטולין (מזיווגו הראשון). את מקומו מילא אחיינו רבי ניסן יהודה לייב מקילץ, בן גיסו רבי דוד ממקארוב.
בנו השלישי היה רבי יעקב אריה לייב טברסקי מטריסק חתנו של רבי יוחנן טברסקי מרחמסטריווקא. נפטר בכ"ח באייר תרע"ח.
רבי מנחם נחום מורשה (תרל"ד - תש"ב). חתנו של קרוב משפחתו רבי מרדכי משפיקוב ובזיווג שני של דודו רבי ישכר דב מחודרוב. בנו הוא חוקר תולדות ישראל פרופ' יוחנן טברסקי.
רבי משה מרדכי מלובלין (תרל"ז - ח' באייר תש"ג) חתנו של קרוב משפחתו רבי ברוך מאיר מאזרניץ (נכדו של רבי אהרן מצ'רנוביל). חיבר ספר בשם "אהל משה". נרצח בשואה.
רבי דוד אהרון מז'וריק (תרמ"ב - תש"ג) חתן רבי יצחק מבוהוש. נרצח בשואה.
רבי זאב מקאוולה (- תש"ג), חתן קרובו רבי שלמה בן ציון מטשרנוביל. נרצח בשואה.
כיום מתקיימים עדיין כמה ענפים של ענף טריסק, במיוחד צאצאיו של רבי מרדכי זוסיא, כמפורט בערך על חסידות טריסק.
ענף טאלנה

בנו של רבי דוד מטאלנה, מרדכי, נפטר בחיי אביו ולא שימש כאדמו"ר.
רבי מנחם נחום מטאלנה-טולטשין, המשיך את סבו כאדמו"ר. הוכתר כינוקא בברכת דודו זקנו רבי יוחנן מרחמסטריווקא. נישא לנכדת רבי יוחנן, בת דודו רבי משה צבי מטיטשלניק. נפטר בקייב, בי"ט בכסלו תרע"ו.
רבי דוד מרדכי (תרמ"ח - י"ז בתשרי תשי"ז), נמלט בשנת תרע"ג לארצות הברית לאחר שנודע לשלטונות שהוא עריק והקים חצר בניו יורק.
רבי יוחנן טברסקי, הקים באחרית ימיו את חצר טאלנה-בית וגן.
נכדו של רבי יוחנן, רבי יצחק מנחם וינברג, מנהיג את החסידות בירושלים כיום.
רבי משה צבי (תר"נ - תשל"ב) בטולצ'ין, בסורוקה ולאחר מכן בפילדלפיה.
רבי משולם זוסיא (-תשל"ב). היגר לארצות הברית בשנת תרפ"ט והתיישב ברוקסברי (כיום חלק מבוסטון).
הרב יצחק אשר טברסקי, חתנו של הרב יוסף דב סולוביצ'יק מבוסטון.
בתו, ציזיא חנה
רבי מרדכי חודורוב (חתנו של רבי ברוך הגר מוויז'ניץ), כיהן כאדמו"ר מטאלנה-ויז'ניץ בבידוולה ובקולומיאה ולאחר מכן בניו יורק. נפטר בב' בחשוון תרצ"ח.
רבי מנחם (מנדל) דוד (תרמ"ז - י"א באדר תש"מ) כיהן כרב ברובע הברונקס. באירופה כיהן כרב בצ'רנוביץ. חיבר ספר בשם "במועדו".
ענף סקווירה

לאחר פטירת רבי יצחק כיהנו שלושה מבניו כאדמו"רים בסקווירה עצמה, והרביעי יצא לשפיקוב::
רבי אברהם יהושע העשיל היה חתנו של רבי שמואל אשכנזי ובזיווג שני של רבי יוסף זילברפרב. נפטר כשנה וחצי אחרי פטירת אביו בג' בכסלו תרמ"ז.
רבי משה דן כיהן כאדמו"ר בסקווירה ולאחר מכן בקייב.
רבי יעקב, אדמו"ר מסקווירה-ליניץ.
רבי דוד יהודה לייב, אדמו"ר מקזטין.
רבי ישראל היה נשוי לצפורה, בת דודו רבי אברהם מטריסק. נפטר בכ"ז באלול תרע"ט.
רבי דוד (המכונה "ר' דוד'ל") נולד בשנת תר"ח. היה חתנו של רבי שלמה מסאווראן ובזיווג שני של רב אליקים געץ מאוסטרהא. נפטר בתר"פ.
רבי מנחם נחום טברסקי (שפיקוב), כיהן כאדמו"ר בשפיקוב.
ענף סקווירה > שושלת סקווירה

שבעה משמונת בניו של רבי דוד שימשו כאדמו"רים:
רבי מרדכי, חתן דודו רבי אברהם יהושע העשיל מסקווירא, נפטר זמן קצר לפני פטירת אביו.
רבי יצחק היגר לארצות הברית בשנת תרפ"ג וכיהן שם כאדמו"ר.
רבי משה, חתן קרוב משפחתו רבי יעקב אריה מטריסק, נפטר בשנת תר"פ ולא השאיר ילדים.
רבי אהרן, חתן רבי יצחק מבוהוש.
רבי שלמה חתן רבי אריה לייב ממגרוב בנו של רבי יהושע רוקח מבעלזא, חזר לאחר פטירת אביו לסקווירה ושם מילא את מקומו. נפטר בז' אדר א' שנת תרפ"א, ונקבר סמוך לאביו בקייב.
בנו רבי אלעזר מילא את מקומו ושימש כאדמו"ר מסקווירה בפלטיצ'ן וייסד את חסידות זו.
רבי מנחם נחום חתנו של בן דודו רבי יוסף מאיר ממחנובקא, כיהן כאדמו"ר במחנובקא אחרי פטירת חמיו.
רבי יצחק, חתנו של קרובו רבי שמואל שלמה מצ'רנוביל, הצליח להימלט לקישינב יחד עם אמו, וכיהן שם כאדמו"ר לציבור גדול. נרצח בשואה בטרנסניסטריה.
בנו הצעיר, רבי יעקב יוסף, נולד בשנת תר"ס בסקווירה. בשנת תר"פ ברח עם אחיו ואמו לקישינב. ניצל מהשואה והיגר לארצות הברית והתגורר בויליאמסבורג, עד שייסד עיירה חסידית ראשונה בארצות הברית, ניו סקוור ("סקווירה החדשה").
רבי דוד טברסקי מניו סקוור.
ענף סקווירה > שושלת מכנובקה

לאחר פטירתו המוקדמת של רבי אברהם יהושע העשיל, התמנה בנו רבי יוסף מאיר טברסקי (תרי"ז-תרע"ז) לאדמו"ר בעיירה מכנובקה שבאוקראינה. היה חתנו של רבי מנחם נחום מלויעב.
בנו, רבי אברהם יהושע העשיל (נולד בכ"ד באדר ה'תרנ"ה) ממכנובקה.
בנו המאומץ, בן-אחיינו, רבי יהושע רוקח (נולד בכ"א בטבת ה'תש"ט), נינו של רבי ישכר דב מבעלז.
חתנו, רבי מנחם נחום טברסקי (ה'תר"ם - י"ט בסיוון ה'תש"ה, בנו של רבי דוד טברסקי מסקווירה דודו של רבי יוסף מאיר), התמנה לאדמו"ר מסקווירה-מכנובקה. רבי מנחם נחום נמלט יחד עם משפחת אביו לקייב בשנת ה'תרע"ט משם המשיך לקישינב ולארצות הברית והקים את בית מדרשו בבורו פארק.
ענף סקווירה > שושלת שפיקוב

את מקומו של רבי נחום מילא בנו רבי מרדכי טברסקי, חתנו של דודו זקנו רבי יוחנן מרחמסטריווקא. נפטר בניסן תרע"ד. המשיכו אותו בניו וחתנו:
רבי יצחק נחום, חתנו של רבי ישכר דב מבעלז
רבי משה דוד, חתנו של רבי שלמה זלמינא מרשקוב.
חתנו, רבי שלום יוסף פרידמן. בשנת תרפ"ו, כאשר מונה רבי יצחק נחום לכהן כרבה של ראווה-רוסקה, הפך רבי שלום יוסף לאדמו"ר המרכזי של חסידות שפיקוב.
ענף רחמסטריווקה

ארבעת בניו של רבי יוחנן המשיכו כאדמו"רי חסידות רחמסטריווקה אחריו:
הגדול מבני רבי יוחנן, רבי דוד (-י"א בטבת תרע"ה, 1915) כיהן בזלטיפולי וחסידיו היו מרובים. היה חתנו של רבי אהרן (השני) מקרלין
רבי מרדכי יוסף (-כ"ו באייר ה'תרפ"ט, 1929). בזמן מלחמת העולם הראשונה כשהיו פוגרומים באזורו, ברח לקייב ומשם לוורשה שם נפטר.
רבי מנחם נחום טברסקי, מילא את מקום אביו בוורשה. היה חתנו של קרובו רבי יוסף מאיר ממחנובקה. נרצח בשואה.
רבי צבי אריה טברסקי (תר"נ, 1890 - י"ח באב תשכ"ח, 1968). נישא לחוה, בתו של רבי ישראל פרידמן מצ'ורטקוב, ובשנת תשי"ז, לאחר פטירת אחיינו רבי שלמה מצ'ורטקוב מונה לכהן גם כאדמו"ר מצ'ורטקוב. חיבר ספר בשם "הטוב והתכלית". נקבר בהר הזיתים.
נכדו, הרב חיים מיכאל ביברפלד, מכהן בלונדון כאדמו"ר מזלטיפולי-צ'ורטקוב.
רבי זאב, חתנו של רבי יהושע רוקח מבעלז. כיהן כאדמו"ר מלוביטש בקראקא. נרצח בשואה.
רבי מרדכי טברסקי (ה'ת"ר, 1840 - י"ז באייר ה'תר"ף, 1920) כיהן ברחמסטריווקה. בשנת תרס"ו (1906) עלה לארץ ישראל והתיישב בירושלים עד שנרצח במהלך מאורעות תר"פ.
רבי משה טברסקי מאודסה. חתנו היה רבי שלום יוסף טברסקי, האדמו"ר מלויעב שדה לבן.
רבי פנחס טברסקי מאוסטילא, חתנו של רבי ישכר דב רוקח (הזקן) האדמו"ר מבעלזא. נרצח בשואה.
רבי מנחם נחום ("רבי נחומטשע"; ה'תר"ג - כ"ח בשבט ה'תרצ"ו, 1936) כיהן ברחמסטריווקה. בשנת ה'תרפ"ו עלה לירושלים ומילא את מקום אחיו רבי מרדכי לאחר הירצחו.
בניו, רבי אברהם דוב (ה'תרכ"ה - כ"ט באב ה'תש"ה 1945) ורבי דוד (ה'תרל"ב 1872 - י"ג בתמוז ה'תשי"א 1951). הנהיגו אחריו את החסידות בירושלים יחד.
בנו של רבי דוד, רבי יוחנן (י"ז באב תרס"ג, 1903 - כ' בכסלו תשמ"ב, 1984) מילא את מקום אביו באדמו"רות רחמסטריווקא. הקים את ישיבת מאור עיניים של החסידות.
רבי ישראל מרדכי (ז' בסיוון תרפ"ט, 1929 - כ"ב בסיוון תשס"ד, 2004) מילא את מקום אביו בירושלים. יחד עם אביו הקים את ישיבות "מאור עיניים".
רבי דוד טברסקי, האדמו"ר הנוכחי של חסידות רחמסטריווקה-ירושלים.
רבי חי יצחק (ד' באלול תרצ"א, 1931 - כ"ט באב תשפ"ג, 2023), כיהן באדמו"רות רחמסטריווקה בארצות הברית.
רבי זאב וולף (ה' באדר ה'תר"י - כ' בסיוון ה'תרצ"ז) כיהן אף הוא ברחמסטריווקה. כיהן ברבנות במספר עיירות, בהן טולטשין. חתנו, בעל בתו מרגלית, היה רבי חיים מאיר הגר מויז'ניץ.
ענפים נוספים > חסידות קוריסטשוב

רבי מרדכי מקוריסטשוב, בנו של רבי משה
רבי מנחם נחום יוסף בנציון, חתן בן דודו של אביו, רבי ישעיה משולם זושא מחסידות צ'רנוביל.
רבי דוד יעקב (-ט' בכסלו תש"א) מז'יטומיר חתן דודו רבי ישראל מסקווירא (חתנו של סבו רבי אברהם מטריסק).
רבי משה מקוריסטשוב (השני), נישא לבת דודו רבי אפרים מרגליות (חתן רבי אברהם מטריסק).
רבי יצחק חתן רבי משה שפירא מסאלוויטא.
רבי ברוך חתן רבי מאיר חיים מסטפין.
ענפים נוספים > חסידות מקארוב

רבי יעקב יצחק ממקארוב, בנו של רבי מנחם נחום. בניו של רבי יעקב יצחק היו:
רבי משה מרדכי (- כ' בטבת תר"פ) חתנו של רבי יהושע רוקח מבעלז. כיהן במקארוב, קודני וברדיצ'ב.
רבי דוד (- כ"ד בחשוון תרס"ג) חתנו של רבי אברהם מטריסק, בעל בתו פייגא. בסוף ימיו היה בקייב. חתנו היה רבי יהודה אריה מנובומינסק.
רבי ישעיה (- כ"ב בחשוון תר"פ) חתן רבי חיים מנחם מזינקוב. בשנת תרע"ו עבר לקייב.
מחתניו היו: קרוב משפחתו רבי ברוך מאיר מאזרניץ בן רבי מנחם נחום השני מצ'רנוביל ורבי אליהו מליניץ באפלו.
לקריאה נוספת

גדי שגיב, השושלת, מרכז זלמן שזר, עמ' 56-78, 420-428.
חזית בית המדרש העתיק של חסידי מקארוב בצפת. הוקם בשנת תרי"ז
שקע (תקשורת מחשבים)

בתקשורת נתונים, שקע (באנגלית: Network socket) הוא נקודת קצה (endpoint) עבור זרם נתונים בתקשורת בין תהליכים על גבי רשת מחשבים. כיום רוב התקשורת בין מחשבים מבוססת על ה-Internet Protocol; לפיכך רוב השקעים הם מסוג Internet socket.
socket API הוא ממשק תכנות יישומים המסופק בדרך כלל על ידי מערכת ההפעלה, ומאפשר ליישומי תוכנה לשלוט ולהשתמש בשקעים. ממשקי תכנות יישומים ל-Internet socket בדרך כלל מבוססים על התקן של Berkley sockets.
כתובת שקע (socket address) היא שילוב של כתובת IP ומספר פורט. ניתן להקביל זאת לשיחת טלפון שבה כל קצה מזוהה על ידי מספר טלפון וקידומת מסוימת. בהתבסס על כתובת זו, internet sockets מספקים חבילות נתונים (data packets) נכנסות אל התהליך או התהליכון המתאים של יישום.
סקירה

internet socket מאופיין על ידי צירוף ייחודי של הבאים:
כתובת שקע מקומית (local socket address): כתובת IP מקומית ומספר פורט.
כתובת שקע מרוחקת (remote socket address): קיימת רק עבור שקעים מבוססי TCP. כתובת זו נדרשת מאחר ששרת TCP יכול לשרת כמה לקוחות במקביל. השרת יוצר שקע אחד עבור כל לקוח, ושקעים אלה חולקים את אותה כתובת שקע מקומית.
פרוטוקול: אחד מהפרוטוקולים של שכבת התעבורה, כדוגמת UDP ,TCP או אחר.
שקע ספציפי מזוהה על ידי מערכת ההפעלה והתוכנית שיצרה אותו, באמצעות מספר שלם ייחודי הנקרא socket identifier או socket number. מערכת ההפעלה מעבירה את חבילות ה-IP הנכנסות אל התוכנית המתאימה באמצעות חילוץ המידע אודות הכתובת של השקע מתוך הכותרות (headers) של פרוטוקול ה-IP ושל פרוטוקול התעבורה, ומסירה את הכותרות מהנתונים של שכבת היישום.
במסמך ה-Request for Comments, Internet Standards של ארגון ה-IETF, כמו גם בספרי לימוד רבים, המושג socket מתייחס לישות המזוהה על ידי מספר שקע (socket number) ייחודי. בספרי לימוד אחרים, המושג socket מתייחס לכתובת שקע מקומית, כלומר "השילוב של כתובת IP ומספר פורט".
ההגדרה המקורית של socket מתוך RFC 147 משנת 1971, בהתייחס ל-ARPANET:
ה-socket מוגדר כמספר בייצוג של 32 סיביות, כאשר מספרים זוגיים מזהים שקעים מקבלים ומספרים אי-זוגיים מזהים שקעים שולחים.
עם זאת, כיום התקשורת בין שקעים היא דו-כיוונית.
במערכות הפעלה דמויות יוניקס ובמערכות הפעלה Microsoft Windows, ניתן להשתמש בכלי שורת הפקודה netstat על מנת לקבל את רשימת כל השקעים המבוססים (established sockets) ומידע נלווה נוסף.
ראו גם

תקשורת מחשבים - מונחים
מודל ה-OSI
TCP/IP
Session
הערות שוליים

↑  שֶׁקַע במילון טכנולוגיית המידע: מולטימדיה (תשס"ד), באתר האקדמיה ללשון העברית
↑  לדוגמה פורט 53 בפרוטוקול TCP, ופורט 53 בפרוטוקול UDP הם שקעים שונים ונפרדים.
צילום מסך של הרצת הפקודה Netstat להצגת השקעים הפעילים ב-Windows 7
תמירון מפוספס

| תמירון מפוספס |
| --- | --- |
 תמירון מפוספס
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: תרופודה
משפחה:: סייפניים
סוג:: Cladorhynchus
מין:: תמירון מפוספס
שם מדעי
 Cladorhynchus leucocephalus ‏וייו, 1816
תחום תפוצה


תמירון מפוספס (שם מדעי: Cladorhynchus leucocephalus) הוא מין של עוף ממשפחת הסייפניים המצוי רק בדרום אוסטרליה והוא המין היחיד בסוגו. התמירון מזכיר את בני הסוג תמירון, אך שייך לסוג אחר, שבמשך שנים היה מצוי במחלוקת מדעית גדולה בקרב החוקרים, שחלקם עוד משייכים אותו לסוג תמירון.
מאפיינים

אורכו של תמירון זה 45 עד 53 סנטימטרים, בעל מוטת כנפיים של 55 עד 68 סנטימטרים ומשקלו 220 עד 260 גרם בממוצע. שני הזוויגים דומים במראם. התמירון בעל נוצות לבנות, עם כנפיים וזנב שחורים, ועל החזה ישנו פס חום כהה בולט המקיף את החזה. הראש לבן עם מקור שחור דק וארוך שמיועד לחטוף יצורים קטנים מהמים.
התמירון הוא עוף חברותי ביותר, המצוי לרוב בקבוצות גדולות המונות מעשרות בודדות עד לעשרות אלפי פרטים החיים יחד. הם מדשדשים לאורך אגמים מלוחים רדודים, אגמים רדודים ויבשים ובאזורים צחיחים בדרום אוסטרליה. הם נמצאים גם במקווי מים מתוקים רדודים, לרוב בקרבת סכרים וגם לאורך החופים וביצות מנגרובים מסוימות. להקת התמירונים נודדת לאורך אוסטרליה בחיפוש אחרי אגמים כאלה ויכולה לעוף מרחקים עצומים. להקה אחת סביב אגם אייר, המתייבש לעיתים קרובות, נדדה מעל 1,500 קילומטרים מערבה משם. להקה אחרת שברה שיא ונדדה מעל 2,263 קילומטרים בחיפוש אגמים.
תמירונים אלה ניזונים בתנועה מהירה של מקורם ממיני סרטנים זעירים ביניהם מזימרגלאים כמו ארטמיה, סרטנים מסננים, צדפונאים ושווה-רגלאים וגם מחלזונות וצדפות שונים, חרקים החיים על הגדות כמו זבובים, פשפשים, חיפושיות ונמלים ואף מדגים קטנים מהסוג Craterocephalus (ממשפחת האדרוניים).
התמירונים לא מצויים בסכנה, אך לעיתים קרובות הם לא מתרבים בהצלחה, כנראה עקב התייבשות של אגמים כמו אגם אייר ועקב טורפי אפרוחים רבים כמו שחף כסוף, בז סבניגר ועיט מחודד-זנב. התמירון המפוספס הוא מין מוגן באוסטרליה.
הערות שוליים

↑  תמירון מפוספס באתר הרשימה האדומה של IUCN
קבוצה של תמירונים מפוספסים על אגם אוסטרלי
תמיר צור

| --- | --- |
אין תמונה חופשית
 לידה:  1977 (בן 47 בערך) חולון, ישראל
 מוקד פעילות:  ישראל 
 עיסוק:  מפיק מוזיקלי, מעבד מוזיקלי, קלידן
 סוגה:  פופ, ים-תיכוני, אלקטרוני
 שפה מועדפת:  עברית 
 כלי נגינה:  מקלדת אלקטרונית 
 שיתופי פעולה בולטים:  אייל גולן, ליאור נרקיס, דודו אהרון, עומר אדם, עדן בן זקן, איתי לוי, שרית חדד
 מספר צאצאים:  4 
 
תמיר צור (נולד ב-1977) הוא קלידן, מעבד ומפיק מוזיקלי ישראלי.
ביוגרפיה

תמיר צור נולד וגר בחולון. במהלך לימודיו בבית ספר תיכון, הכיר את הזמר ליאור נרקיס. יחד, הם שירתו בצוות הווי של להקת חיל האוויר. הקשר ביניהם הוביל לשיתופי פעולה מוזיקליים בין השניים, בין היתר הפקת אלבום הפלטינה הכפולה של נרקיס, "רק איתך", ושירים נוספים של הזמר במשך הקריירה המוזיקלית שלו.
ב-2006 החל שיתוף פעולה נוסף יחד עם הזמר אייל גולן, תוך שהפיק לו את האלבום "הוזה אותך מולי, שיצא לאור בשנת 2008. השיר כלל את השיר "הוזה אותך מולי" שזכה בתואר "שיר השנה" של תחנת הרדיו רשת ג'.
ב-2009 יצא אלבומו של אייל גולן, "זה אני". ממנו יצא השיר "זה אני", שזכה בתואר "שיר השנה" של רשת ג'. השיר היה לשיר השלישי אותו הפיק פרץ לזכות בתואר זה.
ב-2010 יצא אלבומו של ליאור נרקיס, "ערב טוב" שהפיק צור. באותה השנה, זכה צור בפרס אקו"ם על הישג השנה למעבד. נימוקי השופטים, דנה ברגר, דודי לוי, יאיר ניצני, יוני רועה ויורם רותם היו כי ”תמיר צור בלט השנה באופן מיוחד בזכות הפקות מוזיקליות המצליחות לשלב באופן חכם ומיוחד מוזיקה אלקטרונית עם מוזיקה ים תיכונית. בהפקותיו ניתן לשמוע תעוזה יצירתית שהביאה לחשיפת הזרם הים תיכוני לכל אוזן. [...] תמיר מצליח למצוא את המעטפת המוזיקלית המתאימה ביותר לכל אמן שעימו עבד השנה ועל כך ועדת השיפוט מצאה לנכון להעניק לו את פרס הישג השנה למעבד.”
ב-2011 יצא הסינגל "סוף שבוע בפריז" של הזמרת שרית חדד אותו עיבד צור. השיר נכלל באלבומה ה-20 של חדד, "20", בו הפיק צור גם את השיר "שישמעו אותי". ב-2012 הפיק לחדד שיר נוסף בשם "כמה כמה".
ב-2015 יצא סינגל הבכורה של הזמרת עדן בן זקן, "מנגינה" אותו הפיק צור. השיר זכה להצלחה רבה, תוך שדורג בעשירייה בפותחת של המצעדים השונים. באותה השנה, לקח חלק בהפקת אלבום הפלטינה של שרית חדד, "שרית חדד".
חיים אישיים

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
תמיר צור נשוי ואב לארבעה.
תשעה ימים של שנה אחת

| --- | --- |

 בימוי:  מיכאיל רום
 תסריט:  דניאל חרברוביצקי, מיכאיל רום
 שחקנים ראשיים:  אלכסיי בטלוב,   אינוקנטי סמוקטונובסקי  טטיאנה לברובה
 מוזיקה:  Hovhannes G. Ter-T'at'evosyan 
 צילום:  German Lavrov 
 מדינה:  ברית המועצות 
 חברת הפקה:  מוספילם 
 חברה מפיצה:  מוספילם
 הקרנת בכורה:  1962
 משך הקרנה:  111 דקות
 שפת הסרט:  רוסית
 סוגה:  סרט דרמה 
 פרסים:  Best Film of the Year (Soviet Screen) 
 דף הסרט ב־IMDb
 
תשעה ימים של שנה אחת (ברוסית: Девять дней одного года) הוא סרט סובייטי שהופק על ידי אולפני הסרטים מוספילם. בהתאם לסקר שנערך בזמנו הוא נחשב לסרט השנה של ברית המועצות עבור שנת 1962. השחקן הראשי אלכסיי בטלוב הוכרז כשחקן השנה. בהתאם לנתונים רשמיים כ-24 מיליון צופים ראו את הסרט במהלך הקרנתו באולמות קולנוע.
הסרט נחשב לאחד מסרטי הדגל של תקופת ההפשרה במהלך שלטונו של ניקיטה חרושצ'וב. בעלילת הסרט קיימת התייחסות לדילמות מוסריות של מדענים ששואפים לפתח מקור אנרגיה חדש אך מודעים שמחקרים מנוצלים גם לצורכי פיתוח נשק חדיש.
הסרט מבוסס בחלקו על אירועים אמיתיים. חתן פרס נובל לפיזיקה איגור תם היה היועץ המדעי של התסריט.
הסרט זכה להצלחה גדולה במהלך הקרנתו בברית המועצות. הוא הוצג במספר פסטיבלים בינלאומיים לקולנוע וזכה בפרסים.
עלילה

עלילת הסרט אינה רציפה. הסרט מתאר תשעה ימים של שנה אחת מחיי הגיבורים הראשיים של הסרט.
פיזיקאי בתחום הגרעין דמיטרי גוסב (אלכסיי בטלוב) וחברו איליה קוליקוב (אינוקנטי סמוקטונובסקי) מאוהבים בבחורה אחד. גוסב ממשיך ניסויים של מורו שנפטר מקבלת מנת יתר של קרינה. גם גוסב כבר ספג מנת קרינה מסוכנת ורופאים הזהירו אותו מהשתתפות בניסוי גרעיני. הוא פונה לחברו קוליקוב שמומחה בתחום התאוריה במטרה לקבל עזרה בפירוש תוצאות הניסויים שכבר בוצעו. קוליקוב אכן נותן לו ניתוח מועילוהמלצות לשיפור הניסוי. כתוצאה מכך הניסוי החדש מצליח. אומנם במהלכו גוסב ספג מנת קרינה נוספת ומצב בריאותו מדרדר במהירות. הוא מסתיר את מצבו הבריאותי מכולם, כולל מאשתו הטרייה.
גוסב צפוי לעבור ניתוח קשה של השתלת מח עצם וקוליקוב ממשיך בעבדותו תוך שילוב ידע תאורטי עם תוצאות הניסוי של גוסב.
תעודת יושר

תעודת יושר היא מסמך רשמי המונפק לאחר בדיקת רקע על ידי המשטרה, סוכנות אכיפה או זרוע אחרת של הממשלה המצהירה כי לבעל התעודה אין עבר פלילי. רישום פלילי עשוי לכלול מעצר, הרשעה, והליכים פליליים.
תעודת יושר מכונה בכינויים נוספים: "תעודת התנהגות טובה", באנגלית היא מכונה "תעודת משטרה (Police certificate)", בהונג קונג היא מכונה "תעודת אזרח טוב (good citizen certificate)" ובאוסטרליה מכונה "בדיקת היסטוריה לאומית של המשטרה (national police history check)".
המבקשים תעודת יושר עשויים להידרש למסור טביעות אצבעות ומידע אישי מסוים, כדי שבקשתם תיבדק, והמשטרה או הסוכנות הממשלתית עשויים לגבות אגרה.
הדרישה לתעודת יושר עלולה להופיע בעיקר במקרה של הגשת בקשה לקבלת אישור שהייה ובמקרה של הגשת מועמדות לתפקידים מקצועיים, בעיקר בתחומי החינוך ואכיפת החוק.
בישראל

בישראל חוק המרשם הפלילי ותקנת השבים אפשר לאדם לקבל מהמשטרה תדפיס מהמרשם הפלילי אודותיו, ותדפיס זה, כאשר הוא נקי מהרשעות, שימש את האדם כתעודת יושר. ביולי 2022 בוטל חוק המרשם הפלילי ותקנת השבים והוחלף בחוק המידע הפלילי ותקנת השבים, האוסר מסירת תדפיס מהמרשם הפלילי לאדם נשוא המידע, אך מאפשר, לפי בקשת האדם, להעביר מידע אודותיו לגוף הזכאי לקבלו, לשם מתן זכות מסוימת לאדם זה, למשל קבלת רישיון נהיגה ברכב ציבורי או הגשת הצעה במכרז.
הערות שוליים

↑  חן מענית, ‏בירור עבר פלילי: הזכות לשמור את השלדים בארון, באתר גלובס, 7 ביולי 2016
↑  מותר למעסיק לדרוש מידע אודות עבר פלילי ביחסי עבודה, באתר המדרשה לניהול וביטחון, ‏14 בפברואר 2019
↑  עו"ד אורלי אבירם, האם למעסיק מותר לשאול אתכם על עבר פלילי?, באתר כלכליסט, 1 בפברואר 2021
↑  עיקרי הרפורמה בחוק המידע הפלילי ותקנת השבים, באתר משרד המשפטים, ‏12 ביולי 2022
↑  איך להשאיר את העבר מאחורינו - כל הדרכים להשגת תעודת יושר, באתר ‏מאקו‏, 9 באוקטובר 2023
↑  עיון של אדם במידע פלילי (מרשם פלילי או משטרתי) על עצמו, באתר כל זכות
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
תקשורת בין-כוכבית

תקשורת בין-כוכבית היא מגוון שיטות להעברת מסרים בין מערכות כוכבי לכת. בגלל המרחקים העצומים בגלקסיה ישנו קושי רב להגיע באמצעות מסע בין-כוכבי אפילו אל הכוכבים הקרובים ביותר במסגרת חיפוש אחר חיים מחוץ לכדור הארץ ולכן בתחילת המאה ה-21, זו הדרך היחידה לתקשר עם אלה שמחוץ למערכת השמש, אם קיימים כאלה.